Държавен вестник, бр. 25, 2021 г., стр. 83

БРОЙ  25	
Д Ъ Р Ж А В Е Н  В Е С Т Н И К 	
СТР.  83  
Чл. 21. (1) Премахването на оферта от 
профила на търговеца и от списъка на пуб­
ликуваните оферти може да бъде извършено 
по всяко време по инициатива на търговеца.
(2) Операторът има право по собствена 
преценка да премахва оферти от списъка 
на публикуваните оферти, когато същите 
противоречат на правилата или на другото 
приложимо законодателство.
(3) Премахването на оферта по ал. 1 има 
действие само занапред.
Г л а в а  п е т а
ОФОРМЯНЕ И ИЗПРАЩАНЕ НА ЗАЯВКА
Чл. 22. Всяко лице има право свободно 
да ползва платформата за информация и 
сравняване на актуални оферти за доставка 
на електрическа енергия, като за тази цел и 
след попълване на съответните задължителни 
полета платформата генерира списък с оферти 
по зададените критерии.
Чл. 23. (1) В случай че лицето проявява 
интерес към определен вид оферта, платфор­
мата му предоставя възможност за избор на 
такава от списъка с оферти.
(2) Ако в списъка липсва оферта, която да 
удовлетворява интересите му, лицето може да 
се обърне към всеки търговец за изготвянето 
на индивидуална оферта.
Чл. 24. След избор на подходяща оферта 
платформата изисква предоставянето на данни 
за идентификация и контакт с лицето, като 
автоматично оформя заявка и изпраща въве­
дената информация до съответния търговец.
Чл. 25. (1) Търговецът е длъжен да обработи 
заявката, като осъществи контакт с крайния 
клиент и изготви окончателно предложение 
за сключване на договор за доставка на елек­
трическа енергия. Предложението се изпраща 
на крайния клиент до 7 работни дни от пос­
тъпване на заявката.
(2) Предложението по ал. 1 не може да 
съдържа условия, които не съответстват на 
условията в офертата, освен ако са по-благо­
приятни за крайния клиент. Предложението 
може да включва уреждането на съпътстващи/
технически въпроси, които не променят сми­
съла на офертата по отношение на нейните 
предмет, условия и съдържание.
(3) С изпращането на предложението по 
ал. 1 търговецът указва на крайния клиент 
предоставянето на допълнителна информация 
и документи, в т.ч. когато и доколкото таки­
ва са необходими за смяната на доставчик 
съгласно правилата по чл. 24, ал. 3 и чл. 91, 
ал. 2 от Закона за енергетиката.
(4) Крайният клиент приема или отхвърля 
предложението в срок от 7 работни дни от 
получаването му, като при липса на изразена 
воля в този срок предложението се счита за 
неприето. 
(5) В случай на неправилно въведени дан­
ни при оформяне и изпращане на заявката 
и при непредоставяне на информация и/или 
документи по ал. 3 търговецът изпраща на 
крайния клиент в срока по ал. 1 мотивиран 
отказ за сключване на договор. Търговецът 
може да откаже сключването на договор и 
при наличие на конкретни данни, които водят 
или могат да доведат до риск от неизпълнение 
на договора, по-голям от обичайния.
(6) В случаите на ал. 5 задължително се 
посочват конкретната причина, която се явява 
пречка за сключването на договор по напра­
вената заявка, и фактите и обстоятелствата, 
които доказват наличието є.
(7) Крайният клиент няма право да прави 
нови заявки до сключването или отказ от 
сключването на договор.
Г л а в а  ш е с т а
КОНТРОЛ ЗА СПАЗВАНЕ НА ПРАВИЛАТА
Чл. 26. (1) Комисията упражнява контрол 
за спазването на тези правила.
(2) Всички спорове, възникнали във връзка 
с прилагане на тези правила, се отнасят за 
решаване от комисията по реда на Закона за 
енергетиката.
Г л а в а  с е д м а
ЗАЩИТА НА ЛИЧНИТЕ ДАННИ
Чл. 27. (1) КЕВР в качеството си на опе­
ратор на платформата е администратор на 
личните данни, придобити при или по повод 
работата на платформата.
(2) В качеството си на администратор на 
лични данни КЕВР ги обработва при спазване 
изискванията на Регламент (ЕС) 2016/679 на 
Европейския парламент и на Съвета от 27 ап­
рил 2016 г. относно защитата на физическите 
лица във връзка с обработването на лични 
данни и относно свободното движение на та­
кива данни и за отмяна на Директива 95/46/
EО и на Закона за защита на личните данни.
(3) Информация за целите на обработката 
на личните данни се публикува в платформата.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „Системно“ е извършването на три или 
повече нарушения на тези правила в рамките 
на 30 дни.
2. „Индивидуална оферта“ е оферта, която 
не може да бъде изготвена единствено въз 
основа на критериите, посочени в чл. 13 и 
14, и е предназначена за конкретен клиент, 
притежаващ нестандартен режим на потреб­
ление и/или други специфични особености, 
отличаващи го съществено от типичния кли­
ент на съответната група клиенти, към която 
принадлежи, или за клиент, който би донесъл 
допълнителна полза на търговеца поради осо­